text: बिराटनगरको गणेश लम्साल ज्यू र झापाको कविता नेपाल ज्यू हजुरहरुले जुन साहसिक कदम चाल्नु भयो त्यो अन्य क्षेत्री ब्राह्मणको तुलनामा अतुलनियछ । आज तपाइहरुलाई सवैले घृणा र हेला गरेहोलान हेक्का राख्नुस एकदिन यो समाजले तपाइको पुजा गर्नेछन जसरी राणा शाशनको बिरुद्ध आवाज उठाउने दशरथ चन्द, धर्म भक्त, गँगालाल र शुक्र राजको आज पुजा हुन्छ । मान्छेले मान्छेलाई सम्मान व्यवहार गरेर समाजमा समानता ल्याउने तपाइको माहान सोच र व्यवहारले सम्पुर्ण पिडक र पिडित लाई शिक्षा, चेतना र परिवर्तनको राको सल्काउनेछ । बिबाहको लागी प्रेम भए पुग्छ त्याहा जात र वर्गको कुनै अर्थ हुदैन भन्ने ज्वलन्त उदाहरण तपाइहरुको एकअर्काको माया र प्रेमले आगमी दिनमा अझ धेरै अन्र्तजातीय बिबाहको लागी हौषला प्रदान गर्नेछ भन्ने बिश्वासको साथ तपाइहरुको बैबाहिक जीवनको सफलताको कामना गर्दछु । साथै राजेशहमाल र दयाहँग राइ नेपालको बास्ताबिक माहानाएक हो भन्ने कुरा यो कार्यक्रमले प्रमाणित गरेकोछ ।